Asaḍen-agi, ama di tmacahut-agi ama di tayeḍ, ur nemmun ara lḥif acku d arraw n igelliden, d at sɛaya sawḍen almi ttsawamen s lwiz d wuṛaɣ.Ffɣen ad nadin ɣef tin yebɣa wul.Diɣen sinagi d wid i d-ittselliken imdanen di lmut deg ufus ugellid ameṣbaṭli, d wid iḥemmlen imawlan-nsen iban-d wannect-a mi iruḥ Ḥed-zzin ad d-yawi ayefki n lɣezlan i baba-s i tikelxen ma d Takfarinas icedha-ten dayen kan, mi i d-yuɣal izzmed-iten-id ɣer ɣur-s.D tamɣart i asen yemlan abrid ɣer tewwurt n tid i ɣef ttnadin, s uɣelluy-is s ubuqal yeččuṛen d zzit rrif n tewwurt-nni s yis i asen temla tawwurt-agi axaṭer yexdem baba-s n tida tagdelt (interdiction) win ara ad d-yinin anda terra tewwurt-is n uxxam-is ad t-ineɣ (tarut:punition)